قصہ بادشاہ دے خواب دا

ایہ ترائے شہزادیاں دی مہم جوئی دی کہاݨی ہے جنہاں دا پیو خواب وچ ہک سونے چاندی دا وَݨ ݙہدے تے اپݨے پُتراں کوں او وَݨ لبھݨ کیتے گھل ݙیندے وݙے ݙو شہزادے بدنیتے ہَن تے چھوٹا مترایا بھرا سدھ نیتا ۔ او انہاں ݙو دے نال نوکر بݨ تے ٹُردے تے ہک دھیہ تے احسان کرتے اوندے ترائے وال گھن گھندے جیندے ذریعے او اپݨیاں ترائے چاہتاں پوریاں کریندے تے اَنت نبو سٹݨ آلی شہزادی کوں جیت گھندے تے وَل اوندے ذریعے ہک ٻئے دھیہ کوں مار تے سنہری ‘ چاندی اَتے ساوے والاں آلیاں شہزادیاں کوں حاصل کریندے تے بادشاہ دے حضور پیش کرتے تخت دا حقدار بݨدے۔

 حوالہ 
سرائیکی لوک قصیاں دے کردار، مصنف : شہزاد اسد خان لغاری ، ناشر: جھوک پرنٹرز ‘ ملتان